Edwardus Martyr

Eduardus Martyr (Anglosaxonice Ēadweard; natus circa 962; mortuus die 18 Martii 978) fuit rex Anglorum et Saxonum.

Eduardus fuit filius maior natu regis Edgari uxorisque eius primae Ethelfledae. Patre mortuo fit rex anno 975, sed in odio erat multis patriciis et praecipue reginae Elfridae novercae. Interfectus est anno 978 (Henricus Huntindoniensis auctor est reginam ipsam gladium gessisse). Frater eius Ethelredus, filius eiusdem Elfridae, fit rex.

Eduardus in numerum sanctorum receptus est ut "Sanctus Eduardus Martyr" anno 1001.

 Fontes 
 Chronica Anglosaxonum
 Guillelmi Malmesburiensis De gestis regum Anglorum
 Henrici Huntindoniensis Historia Anglorum

 Nexus externi 
 Vita S. Eduardi regis et martyris

Categoria:Reges Angliae
Categoria:Sancti
Categoria:Martyres
Categoria:Nati 962
Categoria:Mortui 978
Categoria:Necati